tomron87/hebrew-wikipedia-sentences-corpus huggingface dataset:
השופטת גונזלס-רו'גרס סירבה לבקשתה של אפיק לצו זמני אשר יאלץ את אפל להחזיר את פורטנייט לחנות במצבה הנוכחי (עם מערכת התשלומים של אפיק ולא של אפל).
עם זאת, את צו המניעה הזמני שנתנה בעבר, שאסר על אפל לחסום את חשבונות המפתח וגישת אפיק לכלי הפיתוח – היא הפכה לקבוע, וזאת על מנת שאפיק תוכל להמשיך לעבוד על המנוע הגרפי שלה.
בכתב ההחלטה קבעה השופטת כי היבט מרכזי בבחינת התיק יהיה טענתה של אפיק שחנות האפליקציות של אפל היא ייחודית.
היא התייחסה לטיעונים בעניין ההתנהגות המונופוליסטית של אפל ותהתה מדוע טיעון זה מוגבל לחנות האפליקציות של אפל ולא לחנויות דיגיטליות אחרות של חברות כמו נינטנדו, מיקרוסופוט וסוני.
עוד כתבה גונזלס-רו'גרס: "בטרם החלטה סופית צריך להבין היטב את ההשפעות על מודל 'הגן הסגור', בהתחשב בהשלכות המשמעותיות עבור סוני, נינטנדו, מיקרוסופט ופלטפורמות המשחקים שלהן".
בדצמבר 2020 הצהירה פייסבוק על תמיכה מלאה באפיק גיימס בתביעתה נגד אפל.
פייסבוק הייתה בסכסוך עם אפל עקב מדיניות אפל בחנות האפליקציות ובענייני פרטיות.
היא הצהירה שבכוונתה לשתף את אפיק בחומרים שאספה בעצמה נגד אפל.
גם אפל בקשה לאסוף חומרים, וזימנה מ-Valve רשומות ונתוני מכירות של מאות משחקים שנמכרו בחנות הדיגיטלית שלה: סטים.
טענתה של אפל הייתה ש-Steam היא מתחרה ישירה של אפיק גיימס בתחום המשחקים במחשב האישי.
Valve סרבה לבקשות אלה בטענה שבקשותיה של אפל נרחבות למדי ושהן אינן קשורות כלל למחלוקת עם אפיק.
לדברי Valve, המשחק פורטנייט כלל לא נמכר בחנות שלה, והיא אינה מתחרה כלל בתחום הטלפונים הניידים, שזהו התחום שסביבו מתנהלת המחלוקת.
לטענתה, אפל משתמשת בה כקיצור דרך להשגת כמות עצומה של נתוני צד שלישי.
Valve בקשה מבית המשפט לבטל את הזימון שהגישה אפל בטענה כי: "איכשהו, במחלוקת על אפליקציות בשוק הניידים, יצרנית בשוק המחשב האישי שכלל לא משתתפת בשוק הניידים מוצגת כ'דמות מפתח'.
המידע החסוי והרגיש שאפל מבקשת באופן נרחב אינו מעיד על גודל השוק הרלוונטי או פרמטרים אחרים בו".
בית המשפט פסק לטובת אפל וחייב את Valve למסור נתונים בטענה ש-Valve אינה הגורם היחיד ממנו אפל מבקשת מידע, ולכן הבקשות של אפל אינן בלתי הגיוניות.
המשפט החל ב-3 במאי 2021. בשל אופיו של התיק דרשה השופטת גונזלס-רוג'רס את נוכחותם הפיזית של כל הצדדים בבית המשפט, תוך נקיטת אמצעי זהירות בשל מגפת הקורונה.
המשפט התנהל במשך שלושה שבועות.
שלב העדויות הסתיים ב-21 במאי 2021. שלב הסיכומים הסתיים ב-24 במאי 2021.
בין הדיונים הרבים שהתנהלו במשפט:
סוגיית הגדרת מנוע החיפוש בפלטפורמות iOS עלתה לדיון על ידי עורך הדין המייצג את אפיק גיימס.
לדבריו, חברת גוגל משלמת לאפל כ-10 מיליארד דולר בשנה עבור הגדרת מנוע החיפוש שלה כברירת מחדל בפלטפורמות iOS.
השופטת גונזלס-רוג'רס העלתה את סוגיית שביעות רצונם של מפתחים מחנות האפליקציות של אפל.
על פי סקר שצוטט בדיון, רק 39% מהמפתחים הביעו שביעות רצון.
בתגובה לכך, מנכ"ל אפל, טים קוק, טען שהחנות דואגת קודם כל למשתמשים ולכן תמיד יהיו חיכוכים בין אפל לבין מפתחי האפליקציות.
אפל הגנה על הנוהל שלה לעשות שימוש באוצרות תוכן בחנות האפליקציות שלה.
הנוהל המדובר מגביל חברות כמו GeForce, גוגל ומיקרוסופט ומונע מהן להציע ללקוחותיהן אפליקציות המספקות שירותי הזרמת משחקים בפלטפורמת iOS.
עקב הגבלה זו, שירותים אלה מתאפשרים רק דרך הדפדפנים ספארי או גוגל כרום, ולא באמצעות אפליקציה ייעודית.
הסיבה להגבלה זו היא דרישתה של אפל לאשר ולאחסן בחנות כל אפליקציה ותוכן, ואילו אפליקציה אשר מציעה משחקים אחרים בתוכה היא כמו חנות נפרדת שמוסיפה תוכן שלא תלוי כלל בתנאי השימוש של אפל.
להגנתה, השתמשה אפל בדוגמה ממקרה שקרה לאפיק בחנות הדיגיטלית שלה: לחנות של אפיק הועלה תוסף של חברת itch.io, המציע משחקי אינדי.
מכיוון שבאותו תוסף אין שום בקרת תוכן, הועלו דרכו תכנים למבוגרים בלבד, אשר מפרים את תנאי השימוש של אפיק עצמה.
לדברי אפל, מדיניותה אשר מחייבת בקרת תוכן לכל אפליקציה בנפרד מונעת מקרים כגון זה.
אפיק בתגובה טענה שהתוסף המדובר הפיץ את התוכן רק ללקוחות itch.io, וכי אין היא אחראית על התכנים שהופצו בתוסף.
הועלתה לדיון סוגיית מדיניות אפל המונעת ממפתחים להפנות לקוחות לחנויות אפליקציות אחרות ומערכות תשלומים אלטרנטיביות, העוקפות זו של אפל.
בהתאם לפסק דין מ-2018 של בית המשפט העליון בארצות הברית, מדיניות זו היא מקובלת בארצות הברית במידה מסוימת, כל עוד לא הוכח נזק לשני הצדדים.
אפיק ניסתה להוכיח שמדיניות זו כן גרמה לה נזק כיוון שאפל גובה עמלה גבוהה למדי, ובאותו הזמן גם אוסרת על מפתחים להפנות את לקוחותיהם לאופציות אחרות.
אפל ואפיק גיימס דנו בסוגיה: האם יש להגדיר אפליקציות כמו מיינקראפט ורובלוקס כ"משחקים" או כ"מטא-יקומים" .
שתי החברות הסכימו כי אפליקציית מיינקראפט היא "משחק", אך לא הסכימו כיצד יש להגדיר את רובלוקס.
אפיק טענה כי רובלוקס היא כמו פורטנייט, מטא-יקום, ואילו אפל טענה שמדובר במשחק יחיד שהמשחקים שבתוכו הם "חוויות", בהשוואה לעולמות בתוך מיינקראפט.
כתוצאה מכך, במאי 2021 הסירה רובלוקס את המיתוג "משחק" מאתר האינטרנט שלה, והחליפה אותו ב"חוויות", במטרה לעמוד במדיניות חנות האפליקציות של אפל.
במהלך המשפט דלפו מספר מסמכים שהיוו חלק מראיות שני הצדדים.
חלק מהמסמכים הכיל מידע חסוי השייך לחברות צד שלישי שכלל לא קשורות למחלוקת בין אפיק גיימס לאפל.
המסמכים חשפו פרטים פנימיים על תעשיית הגיימינג, כמו פרטים כספיים של חנות האפליקציות של אפיק, את ניסיונה של אפיק לשכנע את סוני לאפשר משחקים חוצי פלטפורמות בקונסולת המשחקים שלה: סוני פלייסטיישן, ואת פנייתה של אפיק למיקרוסופט במטרה לשכנע אותה לאפשר משחקים חינמיים בפלטפורמת Xbox, ללא חיוב בדמי מנוי.
מההדלפות עלה שגם חברת Walmart רצתה להוציא שירות הזרמת משחקים בענן, שירות שבסופו של דבר כלל לא הוכרז.
השופטת רוג'רס נקטה בצעדים על מנת למנוע הישנות הדלפות אלה.
השופטת רוג'רס פסקה לטובת אפל ב-9 מתוך 10 האישומים שהוגשו נגדה בתיק, כולל הסעיף הקשור באיסור קיומן של חנויות אפליקציות חיצוניות בפלטפורמות iOS וכן גם הסעיף הקשור ב-30% שאפל גובה כעמלה בעבור כל רכישה בחנות האפסטור.
השופטת פסקה לטובת אפיק גיימס בסעיף הקשור למניעת הפניית לקוחות לחנויות אפליקציות חיצוניות, והוציאה צו מניעה קבוע על פיו בתוך 90 ימים אפל תחדול למנוע ממפתחים להפנות משתמשים לחנויות חיצוניות על מנת להשלים את הרכישה.
בנוסף לכך, פסקה השופטת שעל אפל לאפשר למפתחים לאסוף מידע בתוך האפליקציה כגון כתובות מייל, לשם ידוע משתמשים על קיומן של החנויות הללו.
בפסק הדין השופטת רוג'רס הגדירה את השוק שסביבו התקיים הדיון המשפטי וקבעה שהשוק המדובר הוא לא "משחקי וידאו", כפי שטענה אפל, וגם לא "חנות האפליקציות של אפל", כי שטענה אפיק גיימס – אלא "עסקאות דיגיטליות במשחקים במכשירים ניידים".
רוג'רס הבחינה כי קהל היעד של משחקים בנייד שונה לחלוטין מקהל היעד בשוק משחקי המחשב או בקונסולות המשחקים, וכי משחקים בנייד משתמשים לרוב במודל עסקי לפיו המשחקים מוצעים בחינם אך כוללים תוספות שמוצעות בתשלום בתוך האפליקציה.
בהתבסס על הבחנות אלה, סברה רוג'רס כי שוק המשחקים בנייד שונה מהותית משוק משחקי הווידאו, וכי בהתאם להגדרת השוק הזו, אפל איננה מונופול – אלא לכל היותר דואופול לצד גוגל, עם תחרות ממתחרות כגון נינטנדו וגוגל סטדיה (שירות משחקים בענן מבית גוגל).
רוג'רס הוסיפה כי בעוד אפל נהנית מנתח שוק ניכר של מעל 55%, אין פעילותה מגיעה לכדי מהווה מונופול בלתי חוקי.
לאור כל אלו פסקה השופטת כי אפיק גיימס לא הצליחה להוכיח כי אפל מפרה את חוקי ההגבלים העסקיים המדינתיים או הפדרליים, אך פסקה שאפל אכן הפרה את החוק הקליפורני נגד תחרות בלתי הוגנת בכך שמנעה ממפתחים להפנות משתמשים לחנויות אפליקציות ומערכי תשלום אחרים.
בהתאם לטיעוניה של אפיק גיימס הסכימה השופטת רוג'רס כי חלק מפעולותיה של אפל מהווה סיבה לדאגה, בעיקר לאור העדר התחרות בשוק העסקאות במשחקים בנייד, אך מאחר שקבעה שאפל היא לא מונופול אין ביכולתה להושיט סעד.
רוג'רס קבעה כי העדר התחרות מעורר דאגה ושנראה כי שינוי מדיניותה של אפל בחנות האפליקציות שלה נובע מכך שאפל בעיצומו של דיון משפטי סביב מדיניות זו.
השופטת רוג'רס קבעה כי אף על פי ש-30 אחוזי העמלה שגובה אפל עשויים להיות לא מוצדקים ביחס לערך שאפל מציעה, ללא תחרות משמעותית המציעה אלטרנטיבה, היא לא תוכל להורות על שינויים.
בנוסף לכך, רוג'רס שללה את עמדת אפיק לפיה אפל צריכה לחדול מלגבות עמלה בעבור כל רכישה-בתוך-האפליקציה, וציינה שלאפל יש זכות לגבות תשלום בעבור רישיון השימוש בקניין הרוחני שלה, ושעמלה זו מאפשרת לאפל לממש את זכותה באופן ישיר ויעיל.
השופטת רוג'רס פסקה נגד אפיק גיימס וקבעה על אפיק לשלם לאפל 3.6 מיליון דולרים, המהווים 30% מההכנסות במשך הזמן בו עקפה אפיק את מערך התשלומים של אפל.
רוג'רס הוסיפה כי הטמעת השינויים באפליקציית פורטנייט אכן מהווה הפרה של החוזה שלה עם אפל, וכי העבירה שביצעה אפל נגד החוק בקליפורניה לא הייתה חמורה מספיק על מנת להצדיק את מעשיה של אפיק.
לאחר פסק הדין נציגה של אפל הצהיר כי "היום בית המשפט אישר את מה שידענו כל הזמן: חנות האפליקציות אינה מפרה את חוק ההגבלים העסקיים".
מנכ"ל אפיק גיימס, טים סוויני הצהיר כי פסק הדין אינו מהווה זכייה עבור מפתחי האפליקציות או עבור הצרכנים, ושאפיק לא תחזיר את פורטנייט ל-iOS עד אשר אפיק תוכל להציע מערך תשלומים-בתוך-האפליקציה שיהווה תחרות הוגנת למערך התשלומים של אפל, על מנת להעביר את החיסכון למשתמשים.
ב-12 בספטמבר 2021 אפיק הודיעה על הגשת ערעור לבית המשפט הפדרלי התשיעי לערעורים, על מנת לערער על קביעתה של השופטת רוג'רס לפיה אפל לא מהווה מונופול.
בהמשך לכך, ב-22 באותו החודש הכריז סוויני כי אפל הודיעה לאפיק גיימס שלא תאפשר את החזרת פורטנייט לאפסטור עד אשר יסתיימו כל ההליכים המשפטיים בין שתי החברות, תהליך שעל פי הערכותיו של סוויני יכול להמשך לכל הפחות 5 שנים.
פייסבוק וספוטיפיי תמכו באפיק גיימס באופן פומבי, וציינו מחלוקות עבר בנוגע למדיניות אפל בחנות האפליקציות.
לעומת זאת, אמזון הוזכרה כמי שאפל היטיבה את תנאי השימוש שלה בחנות האפליקציות.
לאחר הסרתו של המשחק פורטנייט מחנות האפליקציות של אפל, לא ניתן היה להוריד אותו מחדש.
מכירות פומביות של אייפונים שעליהם מותקן המשחק החלו באתר איביי, והמחיר ההתחלתי עמד על יותר מ-10,000 דולרים אמריקאים.
בספטמבר 2020 הוקמה "הקואליצייה להוגנות באפליקציות" על ידי אפיק גיימס ועוד 13 חברות אחרות כמו ספוטיפיי, פרוטון מייל, ותאגיד Match Group, שבבעלותו טינדר ו-OkCupid, ועוד.
ב-8 באוקטובר 2020 הכריזה מיקרוסופט על 10 עקרונות להגינות בהפעלת חנות האפליקציות שלה בפלטפורמת חלונות 10. על פי עקרונות אלה, מתחייבת מיקרוסופט לשקיפות בהנחיותיה לשימוש בחנות, לאי חסימה של אפליקציות מתחרות ולהימנעות מהסרת אפליקציות בשל המודל העסקי שלהן או האופן בו תשלומים מועברים בהן.
בדצמבר 2020 הודיעה אפל כי היא תוזיל את העמלה בחנות האפליקציות שלה מ-30% ל-15%, עבור מפתחי אפליקציות שהכנסתם היא עד מיליון דולר, ובתנאי שהוגשה בקשה לכך.
עם הגשת כתב התביעה נגד אפל, אפיק גיימס הגישה תביעה נפרדת באותו העניין גם נגד גוגל.
גוגל הכריזה שהיא מנהלת משא ומתן עם אפיק גיימס בנפרד מאפל בהקשר לתיק זה.
על פי גוגל, עניינה שונה מהעניין שאיתו מתמודדת אפל, כיוון שמערכת ההפעלה אנדרואיד אינה מוגבלת כמו iOS.
לעומת אפל, גוגל מאפשרת ליצרני טלפונים חכמים להפעיל חנות אפליקציות משלהן, בהתאם לשיקול דעתן.
למרות זאת, נחשף כי גוגל שילמה ליצרניות טלפונים חכמים והציעה להן תמריצים כלכליים בכדי שלא תשלבנה במכשיריהן חנויות אפליקציות המתחרות בגוגל פליי.
אפיקיוס הוא שמו של חובב מותרות רומאי שחי בשנות ה-90 של המאה ה-1 לפנה"ס ונאמר עליו כי עלה על כל בני דורו בהוצאה כספית בזבזנית.
לדברי פוסידוניוס, אפיקיוס היה אחראי לגירוש מרומא של רוטיליוס רופוס, שהיה מחברה של היסטוריה של רומא שנכתבה ביוונית והיה בולט בצניעות האירוח שלו.
כפי שטרטוליאנוס מעיר, אפיקיוס מוקדם זה העניק את שמו לסדרה של אניני טעם וטבחים מאוחרים יותר, במיוחד מרקוס גאביוס אפיקיוס שחי במאה ה-1 לספירה וכן אפיקיוס נוסף, שחי במאה ה-2. השם "אפיקיוס" לא הועבר כשם משפחה, אך ככל הנראה נעשה בו שימוש ככינוי, שמשמעותו: אוהב אוכל טוב ושתייה טובה.
מאותה סיבה, השם "אפיקיוס" בסופו של דבר נחשב מתאים עבור ספר בישול, וככזה שימש הן לטקסט בישול מהתקופה הרומית המאוחרת הידוע כיום בשם "אפיקיוס" והן עבור הטקסט השונה למדי והקצר בהרבה Excerpta Apicii ("אפיקיוס מקוצר") המיוחס לווינידאריוס (המאה ה-5).
על פי החיבור "החכמים במשתה" של אתנאיוס, אפיקיוס הוא שמו של טבח שמצא דרך לארוז צדפות טריות כדי לשלוח לקיסר טראיאנוס בזמן שהיה במסע מלחמה במסופוטמיה בסביבות שנת 115 לספירה.
מידע זה מגיע באמצעות הקיצור של "החכמים במשתה", מאחר שהטקסט המלא של חלק זה ביצירתו של אתנאיוס לא שרד.
אם מידע זה נכון, זהו מומחה המזון הרומי השלישי שידוע לנו אשר נקרא "אפיקיוס".
המוקדם ביותר מביניהם היה חובב המותרות אפיקיוס שחי במאה ה-1 לפנה"ס.
ספר הבישול מהתקופה הרומית המאוחרת, "אפיקיוס", נותן בין היתר מתכון לשימור צדפות.
זה אולי הפרט היחיד שבו יש לספר הבישול קשר עם מידע היסטורי על אחד מהאנשים הללו ששמם "אפיקיוס".
אפיק דום מטאל הוא תת-ז'אנר של דום מטאל שנוצר על ידי הלהקה קנדלמאס (Candlemass).
אפיק דום מטאל הוא אחד מסגנונות הדום מטאל הישנים.
אפיק דום משלב את הצד הגרנדיוזי והאפי של ההבי מטאל, יחד עם הקצב האיטי והאווירה הפסימית של דום מטאל מסורתי יותר.
אפיק דום מטאל מאופיין בגישה העוצמתית ולפעמים אף אופראית שלו לשירה, המבוצעת לרוב בקול נקי וגבוה, שניתן לעיתים להשוות לסגנון השירה בפאוור מטאל.
בנוסף, התיפוף מבוצע לרוב בצורה בומבסטית.
אפיק דום מטאל מנסה לתת תחושה "גדולה מהחיים".
מילות השירים ודימויים שונים הם בדרך כלל בהשראת פנטזיה או מיתולוגיה, וקיימת תחושה חזקה של ליריקה (מילות שירים) דרמטית.
סגנון האפיק דום מטאל נוצר על ידי הלהקה קנדלמאס (Candlemass).
אלבום הבכורה של קנדלמאס, Epicus Doomicus Metallicus (שעליו נקרא מאוחר יותר שם הסגנון "אפיק דום") מ-1986, הרחיב את סגנון הדום מטאל המסורתי והוסיף לו שירה בסגנון אופראי ועוצמתי, ליריקה דרמטית, תיפוף בצורה בומבסטית ועוד.
קנדלמאס שיפרו וחיזקו את הסאונד האפי שלהם עוד יותר באלבום האולפן הבא, Nightfall.
להקות כמו Solitude Aeturnus ו-Sorcerer המשיכו את גישת הדום האפי בשנות ה-90, ובכך בישרו על הז'אנר כמוכר ומקובל על ידי מטאליסטים ברחבי העולם.
בגאומטריה, אפיציקלואיד הוא עקומה הנוצרת על ידי התחקות אחר הנתיב של נקודה נבחרת על היקף מעגל – המכונה "אפיציקל" – שמתגלגל סביב מעגל קבוע על היקפו.
זהו סוג מסוים של רולטה.
אם למעגל הקטן יש רדיוס r, ולמעגל הגדול יש רדיוס R, אזי ניתן לבטא את העקומה על ידי המשוואות הפרמטריות הבאות:
אם k, היחס בין הרדיוס של המעגל הקבוע לרדיוס המעגל שמסתובב עליו, הוא מספר שלם חיובי, אז השטח של האפיציקלואיד הוא
במקרה זה, העקומה סגורה, פשוטה, ויש לה k פינות חדות.
אם k הוא מספר רציונלי שניתן לכתיבה כשבר מצומצם כ-k=p/q עם q>1, אז העקומה סגורה, אינה פשוטה ויש לה p פינות.
המעגל המסתובב מקיף את המעגל הקבוע q פעמים עד שהעקומה נסגרת.
אם k הוא מספר אי-רציונלי, העקומה לעולם לא תחזור על עצמה, והגרף שלה מהווה קבוצה צפופה בשטח שבין המעגל הקבוע (שרדיוסו R) לבין מעגל בעל רדיוס R+2r.
בכל המקרים, המרחק מראשית הצירים אל העקומה משתרע על הטווח שבין R ל- R+2r.האפיציקלואיד הוא מקרה מיוחד של האפיטרוכואיד.
אפיציקלואיד עם פינה אחת נקרא קרדיואידה, ועם שתי פינות - נפרואידה.
האפיציקלואיד והאבולוט שלו דומים זה לזה.
אַפִּיקִיוּס , הידוע גם בשם De re culinaria או De re coquinaria ("בנושא הבישול"), הוא אוסף של מתכוני בישול רומיים, שאולי חוברו במאה החמישית לספירה, או אולי קודם לכן.
שפתו קרובה במובנים רבים יותר ללטינית וולגרית מאשר ללטינית קלאסית; מתכונים מאוחרים יותר המשתמשים בלטינית וולגרית (כגון: ficatum, bullire) נוספו למתכונים מוקדמים יותר בלטינית קלאסית (כגון: iecur, fervere).
הספר יוחס לקאליוס אפיקיוס שאינו מוכר ממקורות אחרים.
ההשערה המבוססת על העובדה שבראש אחד משני כתבי היד מופיעות המילים "API CAE" או ליתר דיוק משום שכמה מתכונים מיוחסים לאפיקיוס בגוף הטקסט: Patinam Apicianam sic facies (IV, 14) Ofellas Apicianas (VII, 2).
הספר יוחס גם למרקוס גאביוס אפיקיוס, נהנתן וגרגרן גורמה רומי שחי מתישהו במאה ה-1 לספירה בתקופת שלטונו של טיבריוס.
ייתכן שהספר נכתב על ידי מספר טבחים רומיים שונים מהמאה הראשונה לספירה.
רבים מהמתכונים מכילים את המרכיב סילפיום, שנכחד במאה הראשונה לספירה, מה שתומך בתאריך מוקדם יותר, אולם, בהתבסס על ניתוח טקסטואלי, חוקר המזון ברונו לאוריו סבור שהגרסה ששרדה היא רק מהמאה החמישית (כלומר, סוף האימפריה הרומית): "ההיסטוריה של דה רה קוקינריה אכל שייכת לימי הביניים".
הטקסט הלטיני מאורגן בעשרה ספרים עם כותרות יווניות, בסידור דומה לזה של ספר בישול מודרני:
Tetrapus - בעלי חיים בעלי ארבע רגליים
Thalassa - הים, מאכלי ים
המזונות המתוארים בספר שימושיים לשחזור הרגלי התזונה של העולם העתיק סביב אגן הים התיכון, אבל המתכונים מיועדים למעמדות העשירים ביותר וכמה מהם מכילים מרכיבים אקזוטיים באותה תקופה (למשל, פלמינגו).
מתכון לדוגמה מאפיקיוס (8.6.2–3) להלן:
נזיד חם עז או טלה.
מכניסים את נתחי הבשר למחבת.
קוצצים דק בצל וכוסברה, חצי קילו פלפל, לוביה, כמון, גארום, שמן ויין.
מבשלים, הופכים למחבת רדודה, מסמיכים בעמילן חיטה.
אם אתה משתמש בבשר כבש אתה צריך להוסיף את תכולת המכתש (התבלינים הכתושים) כשהבשר עדיין נא, אם עז, אז להוסיף תבלינים בזמן שהנזיד מתבשל.
בכתב יד אחר לגמרי, יש גם התגלמות מקוצרת מאוד בשם Apici excerpta a Vinidario, "אפיציוס כיס" מאת "אדם מהולל" בשם וינידריוס, שנעשה עד העידן של האימפריה הקרולינגית.
ייתכן שהווינידריוס של הספר הזה היה גותי, ובמקרה זה שמו הגותי אולי היה Vinithaharjis (𐍅𐌹𐌽𐌹𐌸𐌰𐌷𐌰𐍂𐌾𐌹𐍃), אבל זו רק השערה.
אף על פי שהוא מכונה "מהולל", שום דבר עליו אינו ידוע באמת.
והלינג (Vehling) הכין את התרגום הראשון של הספר לאנגלית תחת הכותרת Cookery and Dining in Imperial Rome (בישול וסעודה ברומא האימפריאלית).
הוא פורסם ב-1936 ועדיין מודפס, לאחר שהודפס מחדש ב-1977 על ידי הוצאת דובר.
כעת יש לו עניין היסטורי בלבד, שכן ידיעתו של והלינג בלטינית לא תמיד הייתה מספקת למשימה הקשה של התרגום וכעת קיימים מספר תרגומים מאוחרים ואמינים יותר.
אפיק: המחזמר הוא אלבום קונספט של תשעה חלקים (המכונים "סאגות") שנכתבו והופקו במלואם על ידי השחקן והזמר-יוצר הפורטוריקני חורחה ריברה-הרנס.
האלבום הוא עיבוד מוזיקלי לאודיסיאה של הומרוס, והוא שואב השראה מז'אנרים מוזיקליים שונים כמו גם מתיאטרון מוזיקלי מודרני, אנימה ומשחקי וידאו.
המחזמר מספר את סיפורו של אודיסאוס שמנסה לחזור מטרויה לממלכתו, איתקה, לאחר סיום מלחמת טרויה.
לאורך המסע שנמשך שנים, הוא נתקל באלים ומפלצות רבים אשר עוזרים לו או מעכבים אותו במסעו לחזור הביתה לאשתו פנלופה ובנו טלמאכוס.
הפרויקט המוזיקלי צבר פופולריות בשנת 2021 דרך טיקטוק ונתקל בקשיים בהפקה עקב תביעות מרובות בין היוצר לחברת התקליטים המקורית שלו.
הוא זכה לשבחים רבים מצד מבקרים ומאזינים על העומק הרגשי והמורכבות הנרטיבית שהוא מפגין דרך המדיום המוזיקלי.
לאחר עשר שנים של לחימה במלחמת טרויה, המלך אודיסאוס מאיתקה עוברים את חומות טרויה באמצעות הסוס הטרויאני ומוביל את אנשיו לפשיטה מוצלחת.
בזמן הלחימה, אודיסאוס מקבל חזון זאוס המודיע לו שאם לא יהרוג את התינוק אסטיאנקס, בנו של הנסיך הטרויאני הקטור, הילד יגדל בסופו של דבר וינקום באודיסאוס ובמשפחתו ("The Horse and the Infant").
אודיסאוס נאבק בהחלטה, כשהוא משווה את התינוק לבנו שלו, טלמאכוס, ומהרהר באיזה שלב פעולותיו של אדם הופכות אותו למפלצת.
בסופו של דבר הוא מחליט להרוג את הילד כדי להגן על משפחתו בעתיד ("Just a Man").
לאחר חורבן טרויה, אודיסאוס וצי שלו, שמונה שש מאות איש, מפליגים לעבר ביתם ביוון.
סגנו, אוריליכוס מידע אותו שהאספקה שלהם אוזלת ואודיסאוס וחברו הטוב ביותר פוליטס מחליטים לחקור אי סמוך כדי לחפש מזון ("Full Speed Ahead").
פוליטס רואה את שהאשמה של אודיסאוס על מעשיו במהלך המלחמה מכבידה עליו, והוא מנסה לשכנע אותולהיות אופטימי וחאמץ השקפה טובה יותר על העולם.
על האי, הם נתקלים באוכלי הלוטוס, שמכוונים אותם למצוא מזון במערה באי רחוק יותר מכיוון מזרח ("Open Arms").
באותו רגע, אלת החוכמה והמלחמה, אתנה, שהייתה המנטורית של אודיסאוס מאז ילדותו, רואה בפשרה הלא-אלימה שלו עם אוכלי הלוטוס חולשה וסטייה מתורתה.
היא מופיעה בפניו, משחזרת את זיכרון פגישתם לראשונה ומזהירה אותו לא לאכזב אותה ("Warrior of the Mind").
עם הגעתם לאי החדש, אודיסאוס והסיירים שלו מוצאים מערה מלאה בכבשים והורגים אחת עם חץ.
בעל הכבשה, הקיקלופ פוליפמוס, מגיח בכעס ומאיים לאכול את הגברים כנקמה.
אודיסאוס מנסה להרגיע אותו ומציע לקיקלופ יין כתשלום עבור הכבשים.
פוליפמוס מקבל את המתנה ושואל את אודיסאוס לשמו, שמכנה את עצמו "אף אחד".
פוליפמוס שותה את היין לפני שהוא מחליט לתקוף את הגברים בכל זאת ("Polyphemus").
אודיסאוס מאחד את אנשיו ללחימה נגד פוליפמוס, והם מצליחים לנצח אותו לפני שהקיקלופ משיג אלה ענקית המאפשרת לו לטבוח בכמה אנשים, כולל פוליטס, לפני שהוא מתעלף ("Survive").
אודיסאוס מגלה שסימם את היין בפרי לוטוס שלקח מאוכלי הלוטוס, ומעודד את אנשיו להמשיך להילחם לזכר חבריהם המתים.
בעזרת חרבותיהם, הם משחיזים את האלה של פוליפמוס והופכים אותה לחנית.
הם משתמשים בחנית כדי לשפד את עינו האחת של הקיקלופ הישן.
צרחות הכאב שלו מושכות את הקיקלופים האחרים, פוליפמוס מספר להם ש"אף אחד" תקף אותו והם מתעלמים ממנו וחוזרים.
אודיסאוס ואנשיו הנותרים גונבים את הכבשים ונמלטים, אך אתנה מופיעה שוב, כועסת על כך שלא סיים את המלאכה בכך שהרג את פוליפמוס.
אודיסאוס מתעלם ממנה, ובמקום זאת חושף את שמו האמיתי לקיקלופ במעשה של היבריס לפני שנמלט.
אתנה ואודיסאוס מתווכחים על החלטתו לחוס על פוליפמוס, ואתנה מחליטה לנטוש את אודיסאוס ("My Goodbye").
בעוד הצוות ממשיך בדרכו, הם נאבקים בסערה פתאומית וגדולה לפני שהם נתקלים באי שצף בשמיים ("Storm").
אודיסאוס, שזיהה את האי כביתו של האל איולוס, מתכנן לטפס עליו ולבקש מהאל שיעזור להם עם הסערה.
אורילוכוס, מטיל ספק בכך שתוכנית זו תצליח ומנסה להזכיר לו כמה האלים יכולים להיות מסוכנים.
אודיסאוס נוזף בו בחריפות לציית לפקודותיו ולא לסתור אותו מול הצוות ("Luck Runs Out").
עם הגעתו לאי, איולוס נותנת לאודיסאוס שק מלא ברוחות הסערה, מה שמאפשר לו לחזור הביתה כל עוד הוא נשאר סגור.
אודיסאוס חוזר לספינתו, אך משרתיה של אלת הרוח מפיצים שמועה בקרב הצוות שהשק מכיל אוצר.
אודיסאוס מצליח להישאר ער במשך תשעה ימים ומגן על השק מפני צוותו, לפני שהוא נרדם בסופו של דבר והשק נפתח.
אודיסאוס ואורילוכוס סוגרים את השק לפני שכל הרוח בורחת, אך הצי נסחף בסערה אל ארץ הלסטריגונים.
אל הים פוסידון מופיע, וחושף את עצמו כאביו של פוליפמוס (והאחד ששלח את הסערה).
הוא נשבע נקמה על אודיסאוס משום שעוור את בנו, וקובע שהריגת הקיקלופ הייתה מונעת ממנו לגלות לאביו את זהותו של מי שפגע בו.
פוסידון מטביע את כל ספינות הצי מלבד זו של אודיסאוס, ובכך משאיר רק ארבעים ושלושה גברים בחיים.
לפני שפוסידון מספיק להשמיד את הספינה האחרונה, אודיסאוס פותח מחדש את שק הרוח, משחרר את שארית הסערה שבתוכו ומעיף את ספינתו למקום מבטחים ("Ruthlessness").
אודיסאוס וצוותו עוגנים על אי והוא שולח צוות בראשות אורילוכוס לסייר באי.
הם נתקלים במכשפה קירקה, שמזמינה את הגברים פנימה ולאחר מכן הופכת אותם לחזירים, למעט אורילוכוס שחשד במלכודת ונשאר בחוץ.
אורילוכוס נמלט חזרה לאודיסאוס, אך הם מתווכחים האם עליהם להציל את הגברים או לעזוב, כאשר אודיסאוס מחליט בסופו של דבר להתעמת עם קירקה ("Puppeteer").
הרמס, שליח האלים, מופיע לפני אודיסאוס ונותן לו את עשב המולי הקסום, שמעניק לו כוחות שווים מול קירקה ("Wouldn't You Like").
עם הגעתו לארמון, קירקה ואודיסאוס נלחמים ואודיסאוס מביס אותה ("Done For").
קירקה משנה טקטיקות ומנסה לפתות את אודיסאוס, אך הוא חושב על אשתו, פנלופה, ודוחה אותה.
קירקה מסכימה לשחרר את אנשיו ומבטילה לעזור לו להגיע לשאול, שם יוכלו לבקש עצה נוספת מרוחו של הנביא העיוור טירסיאס ("There Are Other Ways").
אודיסאוס וצוותו מפליגים אל העולם התחתון, ועוברים ליד נשמות אנשיהם המתים, כולל פוליטס, וליד אמו של אודיסאוס, אנטיקליאה, שמתה בזמן שחיכתה שבנה יחזור הביתה ("The Underworld").
אודיסאוס מוצא בסופו של דבר את טירסיאס, שאומר שלא יוכל לעזור לו במסעו ומנבא את עתידו בחידות ("No Longer You").
אודיסאוס, המום למשמע דבריו, מחליט לקבור את האשמה שלו ולאמץ את אכזריותו ומחליט שישלם כל מחיר כדי לחזור הביתה, תוך שהוא משווה את עצמו לאויבים בהם נלחם במסעותיו ("Monster").
בחזרה בים, אודיסאוס נתקל בסירנה שמתחזה לאשתו, פנלופה, ומנסה לגרום לו לקפוץ למים.
בזמן שהוא משתף פעולה עם התחבולה שלה, הוא שואל אותה איך הוא יכול להתחמק מפוסידון, והיא מגלה לו שהדרך היחידה היא על ידי המאורה של מפלצת הים סקילה, לשם פוסידון חושש ללכת.
אודיסאוס תוקף אותה וחושף את זהותה בתור סירנה.
הוא מגלה שהוא וצוותו התנגדו לשיר הקסום שלה על ידי סתימת אוזניהם בשעוות דבורים, וצוותו לוכד את שאר הסירנות במים.
הסירנות מתחננות לרחמים, אך אודיסאוס נשבע לא לעשות את אותה טעות שעשה עם פוליפמוס ומצווה על צוותו להרוג את כולן ("Different Beast").
לאחר מכן הצוות מפליג לעבר מאורתה של סקילה, שם אורילוכוס מגלה לאודיסאוס שהוא היה זה שפתח את שק הרוח של איולוס.
אודיסאוס, מצווה על אורילוכוס לחלק שישה לפידים בעודם מפליגים דרך המאורה האפלה.
סקילה, שנמשכת לאור, אוכלת את הגברים המחזיקים את הלפידים, ומאפשרת לשאר הצוות להימלט ללא פגע ("Scylla").
נחרד מנכונותו של אודיסאוס להקריב את אנשיו, אורילוכוס מוביל מרד, ולוכד אותו.
הצוות נוחת על האי הקרוב ביותר, שהוא במקרה ביתו של אל השמש הליוס.
למרות אזהרותיו של אודיסאוס, אורילוכוס הורג את אחת מפרותיו הקדושות של הליוס למאכל ("Mutiny").
הליוס, זועם על חוסר הכבוד הזה, שולח את זאוס לשפוט את הצוות.
מלך האלים מאלץ את אודיסאוס לבחור מי יחיה: הוא או אנשיו הנותרים.
נחוש לחזור הביתה, אודיסאוס בוחר להציל את עצמו.
זאוס חוסך על אודיסאוס אך משמיד את ספינתו והורג את שאר אנשי צוותו ("Thunder Bringer").
שבע שנים לאחר מכן, באיתקה, בנו של אודיסאוס, טלמאכוס, משתוקק להיות גיבור כמו אביו האבוד, ובמקביל מקווה להגן על אמו מפני מחזריה המתחרים על כס המלוכה של האי ("Legendery").
הוא מאתגר את אחד המחזרים, אנטינואוס כדי להגן על כבודה של אמו, אך מפסיד בקרב עד שאתנה מופיעה ועוזרת לו ("Little Wolf").
בהמשך היא מהרהרת על מערכת היחסים שלה עם "חבר ותיק" ומביעה צער על איך חברותם הסתיימה.
טלמכוס, שאינו מודע לכך שהיא מדברת על אביו, מעודד את האלה ליצור קשר ולחדש את החברות ("We'll Be Fine").
אתנה נשמעה לעצה זו, ומחליטה לחפש את אודיסאוס ומגלה שהוא לכוד באי אוגיגיה עם האלה קליפסו, שרוצה להפוך אותו למאהב שלה.
במהלך השנים, אודיסאוס נעשה מדוכא יותר ויותר ונואש להימלט מהאי, ולבסוף מתחנן לעזרה מאתנה ("Love in Paradise").
על הר האולימפוס, אתנה פונה לזאוס, אביה, בבקשה לשחרר את אודיסאוס.
הוא מסכים לשחרר את אודיסאוס אך רק אם אתנה תצליח לשכנע חמישה אולימפיים אחרים: אפולו, הפייסטוס, אפרודיטה, ארס והרה.
באמצעות שנינותה וחוכמתה, אתנה מצליחה לשכנע את כולם לשחרר את אודיסאוס.
זאוס מתעצבן על כך שההיא ניצחה במשחק שלו והוא מכה את אתנה בברק, שמתחננת בפניו לגלות רחמים לאודיסאוס ("God Games").
לאחר שקליפסו מקבלת הודעה מהרמס שעליה לשחרר את אודיסאוס, היא נפרדת ממנו לפני שהוא עוזב את האי שלה אך מסרבת להתנצל על הסבל שגרמה לו ("Not Sorry For Loving You").
מאוחר יותר, בעוד אודיסאוס נסחף על רפסודה, הרמס מופיע שוב ומדריך אותו כיצד לחזור הביתה, ונותן לו את שק הרוחות שוב ("Dangerous").
אודיסאוס מתחמק ממפלצת הים כריבדיס לפני שהוא רואה את חופי איתקה, אבל פוסידון מופיע שוב ("Charybdis").
פוסידון מאיים על אודיסאוס ומכריח אותו לבחור בין להקריב את חייו שלו או לצפות בו מטביע את איתקה, כולל את אשתו ובנו.
אודיסאוס נגרר לקרקעית האוקיינוס ("Get in the Water"), אך פותח את שק הרוח בפעם האחרונה כדי להילחם בחזרה, ומכה את פוסידון.
פוסידון אומר לאודיסאוס שפתיחת שק הרוח ושחרור הסערה הרסו את הסיכוי האחרון שלו לחזור הביתה.
אודיסאוס זועם על כך ומכריח את פוסידון להעלים את הסערנ ("Six Hundred Strike").
בחזרה באיתקה, פנלופה רואה את סופתו של פוסידון מול החוף כסימן לשובו של אודיסאוס.
היא מציבה בפני מחזריה אתגר כמעט בלתי אפשרי: מי מביניהם שיוכל לקחת את קשתו הישנה של אודיסאוס ולירות חץ בדרך שנים עשר גרזנים יזכה בידה בנישואין ובכס המלכות של איתקה ("The Challenge").
אנטינואוס מבין במהרה שפנלופה לא מתכוונת לתת לאף אחד מהם לתפוס את כס המלוכה, ומאחד את המחזרים לרצוח את טלמאכוס כשהוא חוזר ממשלחת דיפלומטית ולאנוס את פנלופה, לפני שהוא נהרג על ידי חץ ("Hold Them Down").
הקשת חושף את עצמו כאודיסאוס, שחזר זה עתה הביתה וכועס על תוכניתם של המחזרים.
אודיסאוס טובח במהירות בשאר המחזרים ומתעלם מתחינתם לרחמים.
טלמכוס שב הביתה באותו הזמן ומצטרף לטבח במחזרים ("Odysseus").
לאחר הטבח, טלמאכוס ואודיסאוס מתאחדים, לפני שהוא עוזב כדי לספר לאמו על שובו של אודיסאוס.
אתנה מופיעה שוב בפני אודיסאוס, תוהה האם אי פעם יוכל להתקיים עולם טוב ושליו יותר, אודיסאוס אומר שהיא יכולה לעזור ליצור אותו אבל שנראה שלא יחיה מספיק זמן כדי לראותו ("I Can't Help but Wonder").
בחדר השינה של פנלופה, אודיסאוס מתאחד סוף סוף עם אשתו.
הוא טוען שהוא לא אותו אדם שעזב אותה עשרים שנה קודם לכן.
פנלופה בוחנת אותו בכך שהיא מבקשת ממנו להזיז את מיטת הכלולות שלהם, שרק הוא ידע שהיא עשויה מעץ זית חי ומושרשת באדמה, היא מכריזה שרק בעלה ידע זאת ובעיניה הוא תמיד יהיה הגבר שאהבה.
פיתוחו של "אפיק: המחזמר" החל בשנת 2019 כעבודת התזה האחרונה של חורחה ריברה-הרנס באוניברסיטת נוטרדאם, וזכה לפופולריות רבה בשנת 2021 כאשר פרסם סרטונים המתעדים את תהליך היצירה שלו בטיקטוק.
הסאגה הראשונה של המחזמר, סאגת טרויה, יצאה לאור ב-25 בדצמבר 2022, ולאחר מכן יצאה לאור גם סאגת הקיקלופים בחודש שלאחר מכן.
בתחילת 2023, חברת ההפקות בלייר ראסל, החברה איתה חתם ריברה-הרנס על חוזה סיוע בהפצה והוצאה של האלבומים, הגישה תביעה בניסיון להשיג שליטה מלאה על זכויות היוצרים של הפרויקט.
בתגובה, הגיש ריברה-הרנס תביעה נגדית, תוך שהוא מציין את בעלותו היצירתית המלאה ככותב יחיד, מנהל מוזיקלי ראשי והזמר הראשי.
התביעות הפכו כל עבודה נוספת על הפרויקט לבלתי אפשרית מבחינה משפטית, והובילו את אפיק לגיהנום פיתוח במשך מספר חודשים.
לפני סוף השנה, ריברה-הרנס הצליח לעזוב את חוזה ההפקות שלו עם ראסל ולהמשיך באופן חוקי לעבוד על אפיק.
כדי לנהל באופן רשמי את כל ההוצאה העתידית והמרצ'נדייז הקשורים לפרויקט, הוא ייסד באופן עצמאי את החברה Winion Entertainment, תחתיה יצא לאקרנים הסאגה השלישית של המחזמר, "סאגת האוקיינוס", בדצמבר 2023. עם זאת, בשל אופי ההסכמים בחוזה הקודם עם ראסל הפקות, החברה עדיין שמרה על זכויות לשני הפרקים המקוריים שיצאו תחתיה.
כדי לעקוף זאת, ריברה-הרנס הקליט מחדש את שתי הסאגות הראשונות במלואן והוציא את הגרסאות החדשות ב-4 ביולי 2024, ובשלב זה הגרסאות המקוריות הפכו לבלתי זמינות.
הסאגה האחרונה, סאגת איתקה, יצאה ב-25 בדצמבר 2024.
רוב צוות הזמרים באלבום נבחר באמצעות אודישנים בטיקטוק.
"The Horse and the Infant" – חורחה ריברה-הרנס, לוק הולט, אנסמבל
"Just a Man" – חורחה ריברה-הרנס, אנסמבל
"Full Speed Ahead" – חורחה ריברה-הרנס, ארמנדו ג'וליאן, סטיבן דוקי, אנסמבל
"Open Arms" – חורחה ריברה-הרנס, סטיבן דוקי
"Warrior of the Mind" – חורחה ריברה-הרנס, טיגן ארלי, אנסמבל
סאגת הקיקלופים (שוחררה ב-27 בינואר 2023; שוחררה מחדש ב-4 ביולי 2024)
"Polyphemus" – חורחה ריברה-הרנס, ארמנדו ג'וליאן, סטיבן דוקי
"Survive" – חורחה ריברה-הרנס, סטיבן דוקי, אנסמבל
"Remember Them" – חורחה ריברה-הרנס, ארמנדו ג'וליאן, טיגן ארלי, אנסמבל
"My Goodbye" – חורחה ריברה-הרנס, טיגן ארלי, אנסמבל
סאגת האוקיינוס (שוחררה ב-25 בדצמבר 2023)
"Storm" – חורחה ריברה-הרנס, ארמנדו ג'וליאן, אנסמבל
"Luck Runs Out" – חורחה ריברה-הרנס, ארמנדו ג'וליאן, אנסמבל
"Keep Your Friends Close" – חורחה ריברה-הרנס, קירה סטון, אנה לאה, מיגל ולוסו, ארמנדו חוליאן, סטיבן רודריגז, אנסמבל
"Ruthlessness" – חורחה ריברה-הרנס, סטיבן רודריגז, אנסמבל
סאגת קירקה (שוחררה ב-14 בפברואר 2024)
"Puppeteer" – חורחה ריברה-הרנס, ארמנדו ג'וליאן, טליה סינדל, אנסמבל
"Wouldn't You Like" – חורחה ריברה-הרנס, טרוי דוהרטי, אנסמבל
"Done For" – חורחה ריברה-הרנס, טליה סינדל
"There Are Other Ways" – חורחה ריברה-הרנס, טליה סינדל, אנסמבל
סאגת השאול (שוחררה ב-26 באפריל 2024)
"The Underworld" – חורחה ריברה-הרנס, סטיבן דוקי, וונדה הרנס, אנסמבל
"No Longer You" – חורחה ריברה-הרנס, מייסון אולשבסקי
סאגת הרעם (שוחררה ב-4 ביולי 2024)
"Suffering" – חורחה ריברה-הרנס, אנה לאה
"Different Beast"- חורחה ריברה-הרנס, אנה לאה, אנסמבל
"Scylla" – חורחה ריברה-הרנס, קיי.
"Mutiny" – חורחה ריברה-הרנס, ארמנדו ג'וליאן, אנסמבל
"Thunder Bringer" – חורחה ריברה-הרנס, לוק הולט, אנה לאה, ארמנדו ג'וליאן, אנסמבל
סאגת החוכמה (שוחררה ב-30 באוגוסט 2024)
"Legendary" – מיגל ולוסו, איירון אלכסנדר, אנסמבל
"Little Wolf" – איירון אלכסנדר, טיגן ארלי, מיגל ולוסו, אנסמבל
"We'll Be Fine" – טיגן ארלי, מיגל ולוסו
"Love in Paradise"– חורחה ריברה-הרנס, ברברה וואנגוי, טיגן ארלי, קירה סטון, סטיבן רודריגז, טליה סינדל, מייסון אולשבסקי, קיי.
בורקהאוזר, ארמנדו ג'וליאן, סטיבן דוקי, וונדה הרנס, אנסמבל
"God Games" – טיגן ארלי, לוק הולט, ברנדון מקלניס, מייק ריברה, ג'אנאני קיי.
ג'ה, ארל גרישם ג'וניור, שרה בוטליו, אנסמבל
סאגת הנקמה (שוחררה ב-31 באוקטובר 2024)
"Not Sorry for Loving You"– חורחה ריברה-הרנס, ברברה וונגוי, אנסמבל
"Dangerous"- חורחה ריברה-הרנס, טרוי דוהרטי, דיאנה ריברה-הרנס
"Get in the Water"- חורחה ריברה-הרנס, סטיבן רודריגז, סטיבן דוקי, ארמנדו ג'וליאן, וונדה הרנס, אנסמבל
"Six Hundred Strike" – חורחה ריברה-הרנס, סטיבן רודריגז, אנסמבל
סאגת איתקה (שוחררה ב-25 בדצמבר 2024)
"The Challenge" – אנה לאה, אנסמבל
"Hold Them Down" – איירון אלכסנדר, אנסמבל
"Odysseus"– חורחה ריברה-הרנס, ג'יימי וילטשייר, דניס דיאז, טריסטן קולדוול, מיגל ולוסו, אנסמבל
"I Can't Help but Wonder"- חורחה ריברה-הרנס, מיגל ולוסו, טיגן ארלי
הסדרה מחולקת לשתי מערכות שבתוכן תשעה אלבומי קונספט, המכונים "סאגות", כל סאגה מכילה שלושה עד חמישה שירים.
הדמויות באפיק מגולמות על ידי מספר זמרים, כאשר ריברה-הרנס מגלם את אודיסאוס, הדמות הראשית.
בפיתוח המחזמר, הוא שאב השראה מהיצירה "פטר והזאב" משנת 1936, המעניק לכל דמות כלי נגינה הייחודי לה.
ככה שאודיסאוס למשל מיוצג על ידי גיטרה, אתנה מיוצגת על ידי פסנתר, איולוס מיוצג על ידי חלילים.
טלמאכוס מיוצג גם על ידי גיטרה וגם על ידי פסנתר, שילוב של אביו, אודיסאוס ושל אתנה, המנטור שלו.
טכניקה זו גם מספקת רמזים לעתיד, כמו בשיר "Suffering", שבו פנלופה אינה מיוצגת על ידי ויולה כמו בדרך כלל, ומרמז שהזמרת היא לא פנלופה האמיתית.
קסם מיוצג במחזמר באמצעות מוזיקה אלקטרונית, כאשר כלי נגינה אלקטרוניים כמו סינתיסייזרים נהיים נפוצים יותר ככל שהסיפור משלב יותר אלמנטים אלוהיים.
שירי המחזמר מכילים ז'אנרים רבים, כולל פופ, אלקטרוני, רוק, תזמורת ומוזיקת עולם .
הסדרה שואבת השראה מוזיקלית ונרטיבית ממקורות שונים, כולל עבודותיו של לין-מנואל מירנדה, כמו גם טרופים של אנימה ומכניקות של משחקי וידאו .
המחזמר לוקח הרבה חירויות יצירתיות בעיבוד האודיסיאה, כאשר הקונפליקט המרכזי בעיבוד, הדילמות המוסריות של אודיסאוס, לא קיים בחומר המקור.
המוות הוא גם נושא עקבי בעיבוד המוזיקלי, כאשר כל סאגה עוקבת הופכת אפלה יותר מבחינה לירית כדי לייצג את הכאב שחש אודיסאוס בגלל האובדן.
המחזמר משתמש בלייטמוטיבים כדי לחזק הקבלות נושאיות לאורך הסיפור, כמו "מוטיב הסכנה", המשמש לעיתים קרובות כדי לבשר סכנה מתקרבת.
מילים משירים קודמים חוזרות על עצמן לעיתים קרובות לאורך המחזמר כדי לחזק נושאים נרטיביים, כמו השורה "When does a man become a monster?", המופיעה לראשונה בשיר "Just a Man", או השורה "Ruthlessness is mercy upon ourselves", שמושרת לראשונה על ידי האנטגוניסט הראשי פוסידון.
בתוך השבוע הראשון ליציאתו, האלבום של סאגת טרויה קיבל יותר משלושת מיליון השמעות, והגיע למקום השני במצעד אלבומי הקאסט של בילבורד (אחרי המילטון) והפך לאלבום הפסקול מספר אחת ב-אייטונס ביום יציאתו.
מאז, טפיק זכה לפופולריות עקבית, כאשר כל סאגה הגיעה למקום הראשון בשבוע של יציאתה.
עד דצמבר 2024, היו לאפיק 1.6 מיליון מאזינים חודשיים בספוטיפיי.
"אפיק" זכה לשבחים על עומקו הרגשי ופיתוח הדמויות שלו, כאשר מבקרים תיארו את קולו של ריברה-הרנס כמרגש ואת הסיפור כקורע לב.
המבקרת אליאנה הרננדז תיארה את שירתו של ריברה-הרנס כ"נלהבת", ואמרה שהוא "לוכד במדויק את המהות והמורכבות של אדם שמוכן לעשות כמעט כל דבר כדי לחזור הביתה לאשתו, לבנו ולממלכתו, גם אם זה ישנה לנצח את מי שהוא".
היא גם שיבחה את בניית העולם של האלבום ואת הקיצור של חומר המקור, ואמרה שלמרות החירויות היצירתיות שנלקחו, השירים עדיין מספקים השפעה רגשית.
בביקורת על המחזמר, תיאר אתר האינטרנט Xavier Newswire את "סאגת החוכמה" כיצירתו הטובה ביותר של ריברה-הרנס, שיבח את עומק הדמויות בו ותיאר את השירים "Love in Paradise" ו-"God Games" כ"אפיים" ו"קורעי לב" בו זמנית.
מבקרים שמו לב לעובדה שהמחזמר מצא כמעט את כל הקאסט שלו באינטרנט, ושכל השיווק נעשה ברשתות החברתיות.
אליאנה הרננדז אמרה ששיטת הפקה זו, המונעת על ידי מדיה חברתית, "מכבדת את חומר המקור המקורי תוך כדי הפיכת הסיפור למדיום שיפנה לקהל עכשווי יותר".
המבקר ווין קאודל תיאר את שילוב המחזמר עם מדיה חברתית כצורה ייחודית וחדשה של הפקת מדיה.
בדצמבר 2024 הוכרז כי שני משחקי וידאו המבוססים על "אפיק" נמצאים כעת בעבודה, כמו גם תוכניות מתמשכות ליצירת סרט אנימציה, עיבוד בימתי ומשחק וידאו שלישי.
ביוני 2025, חורחה ריברה-הרנס הודיע שהוא מתחיל לעבוד על מחזמר שני בשם "איליום", בהשראת האפוס ההומרי האיליאדה.
אפירוס היה חבל ארץ ביוון העתיקה, הנחלק כיום בין יוון המודרנית ואלבניה.
כיום שמו של אחד מ-13 המחוזות של יוון.
אפירוס העתיקה כללה את חבלי הארץ מולוסיאן ותספרוטיאן.
עקב היותה מצדם השני של הרי מרכז יוון ומפרץ קורינתוס, אפירוס העתיקה הייתה חסרת השפעה בפוליטיקה היוונית וההלניסטית עד הולדתו של פירוס ומסע כיבושיו (280–275 לפנה"ס).
לאחר מותו איבדה את ההשפעה שהייתה לה בימי חייו.
מחוז אפירוס המודרני מתחלק לארבע יחידות אזוריות: ארטה, יואנינה, פרווזה ותספרוטיה.
אפיתל (Epithelium, מיוונית: "אֶפִּי־" – על, "תֶלֶה" – פטמה) הוא רקמה המצפה משטחים חיצוניים של איברים בגוף ונמצאת בגבול בין הסביבה החיצונית לסביבה הפנימית.
סוג רקמה זה הוא אחד מארבעת הסוגים הבסיסיים של רקמות הגוף, יחד עם רקמת שריר, רקמת חיבור ורקמת עצב.
האפיתל מורכב מתאים הערוכים בצפיפות בשכבה אחת או יותר.
דוגמה לאפיתל היא שכבת העור החיצונית (אפידרמיס).
תאי אפיתל הם מהשכיחים שבתאי גופם של בעלי חיים.
אפיתל הוא הרקמה המצפה את כל המשטחים החיצוניים של הגוף, בשכבה אחת או יותר, ומרפדת מבנים חלולים, כגון מערכת הנשימה.
התאים ברקמה צפופים ויוצרים משטחים עם מעט מטריצה חוץ-תאית ביניהם.
לרקמה זו אין כלי דם, והיא מוזנת בפעפוע על ידי קשרים לרקמת החיבור הצמודה אליה.
מקורה של הרקמה הוא בכל אחת משכבות הנבט העובריות: האקטודרם, אשר ממנה מתפתח האפידרמיס, המזודרם, אשר ממנה מתפתח המזותל שנמצא בחללים הנסיוביים, והאנדודרם, שממנה מתפתח האפיתל שמצפה את מערכת העיכול.
רקמת האנדותל המצפה את דופן כלי הדם, גם כן נחשבת לסוג של אפיתל מיוחד, אף שאינה משטח חיצוני, אלא משטח פנימי.
עם זאת, מכיוון שמקורם של תאי האנדותל הוא במזנכימה ומכיוון שהם מציגים תופעות פתולוגיות השונות מתאי אפיתל אחרים, פתולוגים אינם מחשיבים רקמה זו לאפיתל אלא לסוג של רקמת חיבור.
בצורתם, תאי האפיתל יכולים להיות שטוחים וקשקשיים, קובייתיים או עמודיים ויכולים להסתדר בשכבה אחת או במספר שכבות.
תאי האפיתל הם קוטביים, יש להם קוטב בסיסי (בזלי) וקוטב קודקודי (אפיקלי), שביניהם החלק הצדי (לטרלי).
קוטביותם של התאים מתבטאת, בין היתר, במיקום האברונים בהם ובמאפייני קרום התא בכל קצה.
מתחת לשכבה הפנימית של האפיתל נמצאת תמיד רקמת חיבור רפה (loose connective tissue).
בין רקמת החיבור לתאי האפיתל, ישנו קרום בסיס (Basement membrane) לא-תאי, אשר מפריד את האפיתל מרקמת החיבור, הכולל שכבה בסיסית (Basal lamina), שהיא שכבה של מטריצה חוץ-תאית, אשר ניתנת לצפייה במיקרוסקופ אלקטרוני בלבד.
על קרום זה יושב הצד הבסיסי של התאים הקרובים לרקמת החיבור.
בחלק הצדי של התאים ישנם מצמתים בין-תאיים שנותנים לרקמה את צורתה ומעבירים אותות בין התאים.
תאי האפיתל עוברים חלוקות רבות, דבר אשר גורם להתחדשות מהירה של התאים, אך גם עלול לגרום לסרטן.
סרטן שמקורו בתאי אפיתל נקרא קרצינומה.
לרקמת האפיתל מספר תפקידים עיקריים:
הגנה מפני נזק מכני לאיבר, מפני חדירה של גוף זר לתוכו ומפני איבוד נוזלים.
לדוגמה, מזון העובר דרך הוושט עלול לגרום לשחיקתו, אך רקמת האפיתל מגנה עליו.
ספיגה של חומרים כגון יונים, מים, גזים ואבני בניין (חומצות אמינו, שומנים וסוכרים) שעוברים דרך המערכות בגוף, ובמיוחד דרך מערכת העיכול.
ספיגת החמצן והמזון מתבצעת תחת פיקוח ובקרה של מחסומים בררניים.
לתפקיד הספיגה יש לצרף גם העברה והובלה לרקמות עמוקות יותר.
הפרשה של חומרים מהבלוטות בגוף המורכבות מרקמת האפיתל, שגם מייצרת את החומרים המופרשים.
חישה באמצעות גופיפי חישה שונים, למשל בעור ובפה, שבנויים משילוב של עצב ותאי אפיתל.
אפיתל מצפה נמצא ברקמות המחפות את המשטחים החיצוניים של חללי הגוף.
אפיתל זה מסווג לפי תכונותיו המורפולוגיות, כפי שניתן לראותן במיקרוסקופ.
נהוג לסווג את רקמת האפיתל לשלוש צורות: קשקשי (squamous), קובייתי (cuboidal) ועמודי (columnar).
סיווג רקמת האפיתל לפי צורה נעשה לפי התאים הקרובים ביותר לשכבה החיצונית.
גרעיני התאים ברקמת האפיתל משתנים מעט בצורתם בהתאם לצורת התאים, כאשר ציר האורך של הגרעין מתאים לציר הראשי של התא.
האפיתל הקשקשי (לעיתים נקרא גם שטוח או פחוס) מאופיין בתאים שטוחים ומעט קשקשיים.
תאי האפיתל הקובייתי הם מרובעים וגרעיניהם יותר עגולים.
האפיתל העמודי (לעיתים נקרא גם גלילי) מורכב מתאים גבוהים ומוארכים.
האפיתל מסווג לשתי קבוצות עיקריות לפי מספר השכבות: פשוט (simple) או מרובד (stratified).
סוג האפיתל ניתן לזיהוי במיקרוסקופ רק אם החתך הוא אנכי.
מכיוון שלא קיימת רקמה שבה יש גם אפיתל פשוט וגם מרובד, אם הדבר נראה במיקרוסקופ, הרי שמדובר בחתך אלכסוני.
האפיתל הפשוט (לעיתים נקרא גם חד־שכבתי) עשוי שכבה אחת של תאי אפיתל, שבה כל התאים נוגעים בשכבה הבסיסית.
הוא מאפיין רקמות שתפקידן בספיגה, בהפרשה, בחישה ובין מדורים ביניהם קיימת דיפוזיה.
אפיתל שטוח פשוט אופייני לרקמות מזותל, רקמות אפיתל המצפות חללים נסיוביים, כגון הצפק, האדר ומסב הלב.
אפיתל קובייתי פשוט אופייני לבלוטות אנדוקריניות ולתאי ציפוי של צינורות השתן והמרה.
אפיתל עמודי פשוט נפוץ בתאי הספיגה של המעי הדק, בצינורות הגדולים של הכליה ובמשטחי הקיבה וכיס המרה.
על פי רוב, ככל שהצינור גדול יותר, כך האפיתל נעשה יותר עמודי.
קיים גם סוג מיוחד של אפיתל פשוט, הנקרא אפיתל דמוי מרובד (pseudostratified).
תאי רקמת אפיתל זו מסודרים בשכבה אחת, וכולם נוגעים בשכבה הבסיסית, אף אם רק במקטע קטן, אך גרעיניהם נמצאים בגבהים שונים, ועל כן הם נראים כאילו הם מרובדים.
רובם המוחלט של תאים אלה הוא תאים עמודיים, והם מאפיינים את האפיתל המצפה את חללי מערכת הנשימה.
האפיתל המרובד (לעיתים נקרא גם רב־שכבתי) עשוי מספר שכבות של תאי אפיתל, לכן לא כל התאים ברקמה זו נוגעים בשכבה הבסיסית.
הוא מאפיין רקמות שתפקידן הגנה.
האפיתל המרובד השטוח מכיל תאים עמודיים קרוב לבסיס, וככל שמתקרבים אל פני השטח התאים נעשים שטוחים.
הוא נמצא בוושט ובאפידרמיס, כאשר באפידרמיס הוא מכיל קרטין, ועל כן נקרא מתקרן.
בכפות הידיים והרגליים ישנו שיעור גבוה של קרטין ברקמת האפיתל.
לאורך האבולוציה אפשר הקרטין בעור את המעבר מחיים במים לחיים ביבשה על ידי מניעת איבוד נוזלים דרך העור.
בחלק מהתאים המכילים קרטין ישנו גם מלנין המעניק לעור את צבעו.
האפיתל המרובד הקובייתי והעמודי נמצא במספר מקומות מצומצם בגוף, בין היתר בצינורות ההפרשה של הלבלב, בבלוטות רוק ובבלוטות זיעה.
קיים סוג נוסף של אפיתל מרובד, הנקרא אפיתל מעבר או אורותל.
אפיתל זה מצפה את שלפוחית השתן וצינורות השתן הגדולים, והוא מאופיין בכך שכאשר השלפוחית מתמלאת בשתן, התאים נמתחים ונראים כמספר מועט של שכבות.
בחלק מהתאים ברקמה זו יש שני גרעינים.
תאי אפיתל מסוימים מצוידים במבנים ייחודיים על גבי הקוטב הקודקודי שלהם, המסייעים בהגנה על האיבר אותו הם מצפים או בשיפור תפקודו.
תאי המעי הדק מצוידים בסיסונים, שלוחות ציטופלזמה עטופות בקרום המגדילות את שטח הפנים של תאי האפיתל של המעי ובכך מגבירות את הספיגה.
תאי מערכת הנשימה מצוידים בריסונים (cilia), שערות קטנות שלהן תפקיד חשוב בסילוק גורמים זרים ובשמירת הניקיון.
ריסונים גם מסייעים בהזזת נוזל בצינורות, למשל בחצוצרה.
סוג אחר הוא stereocilia, אשר דומים לסיסונים ארוכים אך הם אינם בתנועה, ותפקידם שונה באוזן הפנימית וביותרת האשך.
אפיתל בלוטי נמצא ברקמות שתפקידן להפריש.
בתאים אלה החומרים המיועדים להפרשה מאוחסנים בבועיות הפרשה העטופות ממברנה.
הבלוטות נוצרות במהלך החיים העובריים בתהליך נרתוק (יצירת כיס) של רקמת האפיתל ההגנתי פנימה אל תוך רקמת החיבור, ולאחר מכן התאים עוברים התמיינות נוספת לתאי הבלוטה המסוימים.
בבלוטות אקסוקריניות תהליך הנרתוק יוצר צינור אשר דרכו מופרשים החומרים המיועדים להפרשה מהתאים אל החלל החיצוני.
בבלוטות אנדוקריניות מתנתקים תאי האפיתל שיהפכו לבלוטה מתאי האפיתל ההגנתי, ונוצר מעין אי של אפיתל בתוך רקמת החיבור, אשר לאחר מכן מוקף בנימים, כך שהחומרים המופרשים מהבלוטות מופרשים ישירות לדם.
יוצאים מן הכלל הם תאי הגביע, שמהווים כל אחד מהם בלוטה בפני עצמה אשר נמצאת בשכבת האפיתל ההגנתי ומפרישים ריר.
תאי האפיתל מתחלקים ומתחלפים באופן מתמיד, אם כי קצב התחלופה של הרקמות השונות משתנה.
רקמת המעי מתחלפת מדי שבוע, ואילו הרקמה בבלוטות הגדולות מתחלפת בתדירות נמוכה יותר.
בכבד, למשל, הרקמה אינה מתחלקת באופן קבוע, אך כאשר יש נזק חמור לאיבר, הרקמה יוצאת מן התרדמת ומתחילה להתחלק.
באפיתל המרובד, התאים המתחלקים הם התאים שקרובים לשכבה הבסיסית.
אלה דוחקים את התאים שמעליהם כלפי חוץ, עד שלבסוף אלה החיצוניים נושרים.
החלוקה המתמדת של תאי האפיתל מאפשרת התחדשות מתמדת של הרקמה.
יחד עם זאת, תאים המתחלקים באופן מתמיד הם תאים המועדים לפתח גידולים וסרטן.
במבוגרים מעל גיל 45, למעלה מ-90% מהגידולים הסרטניים מקורם בתאי אפיתל.
תרופות כימותרפיות המיועדות לפגוע בתאים המתחלקים במהירות, אחד המאפיינים של תאים סרטניים, פוגעות לעיתים קרובות גם בתאי אפיתל בריאים בשל קצב חלוקתם.
לכן, חלק מתופעות הלוואי של תרופות אלה כוללות פגיעות במערכת העיכול, בעור וברקמות נוספות.
אפל בע"מ היא תאגיד רב-לאומי אמריקאי, המעצב ומפתח מוצרי אלקטרוניקה, תוכנות מחשב, שירותי בידור וצריכה ועוד.
המוצרים המוכרים ביותר של החברה הם קו המחשבים מקינטוש, סדרת הטלפונים החכמים אייפון, מותגי האוזניות AirPods ו-Beats, שירות המוזיקה אפל מיוזיק, חנות האפליקציות App Store וסדרת מחשבי הלוח אייפד.
מוצרים ידועים אחרים הם סדרת נגני המולטימדיה אייפוד, שירות המוזיקה הוותיק אייטונס, שירות הענן iCloud, תוכנת שיחות הווידאו FaceTime, השעון החכם Apple Watch, שירות הצפייה הישירה Apple TV+ והתוכנות המקצועיות Logic Pro ו-GarageBand.
מערכות ההפעלה הידועות שנוצרו בפיתוחה של החברה הן מערכת ההפעלה iOS למכשירים ניידים כמו אייפון ואייפד, מערכת ההפעלה macOS (לשעבר OS X) למחשבי המקינטוש, ומערכות ההפעלה watchOS ו-tvOS.
אפל מחזיקה תחתיה רשת קמעונאות בשם Apple Store.
נכון לפברואר 2021, יש לה 511 חנויות (מתוכן 271 בארצות הברית) ב-25 מדינות ברחבי העולם וברבעון האחרון של שנת 2015 ביקרו בחנויות ברחבי העולם כ-120 מיליון אנשים.
כמו כן, החברה מפעילה חנות מקוונת באתר האינטרנט שלה.
החברה הגיעה לשווי שוק של טריליון דולר בשנת 2018, ב-19 באוגוסט 2020, הגיעה לשווי שוק של מעל שני טריליון דולר, ובינואר 2022 הגיעה החברה לשווי שוק של מעל שלושה טריליון דולר.
החברה הראשונה בהיסטוריה שהגיעה לשווי זה.
בתאריך 11 במאי 2022 החברה הודחה מהתואר החברה עם שווי שוק הגדול בעולם על ידי חברת עראמקו הסעודית.
אפל היא אחת מחמש חברות הביג טק – חברות טכנולוגיית המידע הגדולות ביותר בארצות הברית.
ביוני 2023 חזרה להיות החברה הגדולה בעולם והיא אחת מהחברות בעלות שווי השוק הגדול ביותר.
חברת אפל בהרכבה הראשון נוסדה ב-1 באפריל 1976 בקופרטינו אשר בקליפורניה על ידי סטיב ג'ובס, סטיב ווזניאק ורונלד ויין, והוכרה כ-"Apple Computer Inc" ב-3 בינואר 1977. ווזניאק היה האקר אלקטרוניקה שעבד משנת 1975 בחברת HP וסייע לידידו ג'ובס (השניים היו ידידים כבר משנת 1971) בעיצוב משחקי וידאו עבור אטארי.
לעומתם, מחשב הלוח שווזניאק תכנן הכיל בנוסף למעבד גם 4K זיכרון (ומקום ל-4 נוספים), תושבת לשבב ROM, בקר וידאו, בקר למקלדת, ואפילו את ספק הכוח (לא כולל השנאי).
ווזניאק הביא את שרטוט המעגל ל"מועדון המחשבים תוצרת בית", והציע לעזור לכל חובב שירצה לבנות את המחשב.
לידידו, סטיב ג'ובס, היה רעיון אחר.
הוא הציע לווזניאק לבנות מעגל מודפס עבור המחשב, אותו יוכלו למכור לחובבים.
ג'ובס מכר את מכוניתו – מיניבוס של פולקסוואגן, ווזניאק מכר את המחשבון האישי שלו – HP-65, והשניים הזמינו לוחות מודפסים עם הסכמה של המחשב.
לג'ובס היה כישרון שכנוע ניכר, והוא הצליח להשיג רכיבים אלקטרוניים שיספיקו לכמה עשרות מחשבים באשראי.
הם שכנעו את פול טרל , שייסד את החנות הראשונה למחשבים אישיים, The Byte Shop, להזמין מחשבים, אך טרל לא הסכים למכור את המחשב כ"קיט", כלומר תוכנית סכמטית, לוח מודפס, וחופן רכיבים, אלא דרש מחשבים מורכבים.
השניים החליטו להקים חברה, וצירפו שותף שלישי, בשם רונלד ויין, שתרומתו הזכורה לחברה היא עיצוב הלוגו הראשון, עם השם Apple, עם עץ תחתיו יושב ניוטון, והתפוח ספק תלוי ספק נושר על ראשו, והחלו להרכיב את המחשבים במוסך בבית הוריו של ג'ובס, כשרבים מחבריהם עוזרים להם במלאכת ההרכבה.
בדרך, נוסף למחשב מתאם לכונן קלטות, ככרטיס-בת (daughterboard) שמורכב על תושבת במחשב.
טרל עמד בדיבורו, אף על פי שמחיר המחשב המורכב עלה ל-$666.66 (עדות לחיבתו של ווזניאק לחזרה על ספרות), רכש את 50 המחשבים כפי שהבטיח.
בזמן שווזניאק התרכז בתמיכה טכנית ובתכנון המחשב הבא, ג'ובס פנה במרץ למכור את המחשב בערוצים נוספים, ולתכנון העתיד.
בין השאר, ג'ובס הביא למוסך בו הורכבו המחשבים את חברת קומודור אינטרנשיונל, שבאותו זמן חיפשה דרך להיכנס לשוק המחשבים האישיים, וזמן קצר לפני כן קנתה את MOS Technologies, יצרנית ה-6052. ג'ובס סבר שהחברה שיש להם ביד שווה כמה מאות אלפי דולרים, הערכה שקומודור לא הייתה שותפה לה.
בין שאר האנשים איתם יצר ג'ובס קשר, היה גם מייק מרקולה, שפרש לגמלאות בשנות ה-30 המוקדמות לחייו מקריירה קצרה אך משתלמת כאיש מכירות באינטל.
מרקולה לא רצה לחזור לשוק העבודה, ועסק בעיסוקים שונים, ביניהם ייעוץ עסקי בהתנדבות ליזמים צעירים וחברות צעירות.
מרקולה התנדב לסייע לג'ובס לכתוב "תוכנית עסקית" לחברה, אך במהרה התברר שמשימה זו לא תוכל להתבצע על ידי ג'ובס, ומרקולה מצא עצמו כותב עבור אפל את התוכנית העסקית.
מרקולה ביקר שוב ושוב במוסך, ומה שהרשים אותו, מעבר לכושר השכנוע של ג'ובס, היה המחשב החדש עליו עבד ווזניאק.
תכנון זה, החל כשיפור של המחשב הראשון.
כפי שווזניאק מתאר זאת, הוא החליט שהמפרט של המחשב, יהיה כזה שיאפשר לכתוב עליו תוכנית ב"בייסיק", שתממש משחק "ברייקאאוט", משחק שווזניאק עצמו בנה שנים ספורות לפני כן במימוש דיסקרטי בחומרה.
במילים אחרות, המפרט של המחשב היה בערך תשובתו של ווזניאק לשאלה "איזה מחשב אני הייתי רוצה".
מרקולה ידע מה זמין בשוק הצעיר של המחשבים האישיים, והתרשם מהתכנון החדש של ווזניאק, ומאישיותו של ג'ובס, והחליט להצטרף אליהם.
ווזניאק וג'ובס, שכבר לפני כן קנו חזרה את חלקו של רונלד וויין, יסדו עם מרקולה חברה חדשה, שנרשמה כחברה בינואר 1977. ה"נדוניה" של ג'ובס ווזניאק היו החברה הקיימת, כולל השם "אפל", ההתלהבות, הקשרים והחזון של ג'ובס, והתכנון של ווזניאק למחשב החדש.
מרקולה הביא לשולחן את ניסיונו העסקי, ורבע מיליון דולר (70,000 תמורת חלקו בחברה, והשאר כהלוואה).
מרקולה הציב תנאי להצטרפותו – ווזניאק חייב להתפטר מעבודתו ב-HP, ולהקדיש את כל זמנו ומרצו לחברה.
ווזניאק קיווה שיוכל להמשיך ב-HP, והתלבט.
מרקולה לא ויתר, ווזניאק התפטר, וב-1977 נוסדה חברה שברשותה הון וקו אשראי שהביא מרקולה, קשרים והתלהבות שהביא ג'ובס, ותכנון המחשב החדש, שכבר היה קרוב לסיום.
מניות החברה החדשה חולקו באופן שווה בין השותפים, וכל אחד מהם קיבל 26% (כפי שמרקולה הסביר, כדי שלכל שניים מהם יהיה רוב), ושאר המניות (22%) נשמרו כדי לגייס עובדים ולגייס הון.
לווזניאק היה כישרון יוצא דופן להשיג מהחומרה יותר מכל אחד אחר, כמעט.
הוא הצליח לתכנן מחשב, שבאופן חסכוני מאוד מימש תכונות שלאף מחשב אישי אחר באותו זמן כלל לא היו, ואחרות שבמחשבים אחרים דרשו תוספת של כרטיס נוסף.
בתכנון החדש של ווזניאק, לא זו בלבד שבלוח האם יש בקר וידאו מובנה, אלא שהבקר הוא בצבע.
מחשבים אישיים נאבקו לספק תצוגת וידאו, ועל צבע הושם פחות דגש.
ווזניאק הצליח, בנוסף למעבד ולזיכרון, לממש על לוח האם את כל מה שמחשבים אישיים בני הזמן ידעו לעשות, ודברים שאף מחשב אחר לא ידע לעשות.
כישרונו של ווזניאק אפשר לו לעשות זאת בעזרת שבבים ספורים (לפעמים באפס שבבים), על ידי מציאת דרכים מקוריות להפיק מרכיב מסוים שירות נוסף, או שימוש מתוחכם בתוכנה כך ששבב אחד יוכל לעשות עבודה שדורשת שבבים רבים בתכנון "סטנדרטי".
המחשב הכיל על לוח האם, בנוסף למעבד 6502, את הממשקים הבאים:
בקר ווידאו עם תמיכה בצבע, ובכמה מודי עבודה, ביניהם "רזולוציה גבוהה" (שגם מספק את השירות של רענון הזיכרון הדינמי של המחשב)
שמונה חריצי הרחבה לכרטיסים נוספים
בקר לכונן קלטות לשמירה וטעינה של תוכנה ונתונים
יציאת רמקול (ביט אחד, כדי להפיק סאונד יש לעשות שימוש מתוחכם בתוכנה – וכל המשחקים עשו זאת.
זהו המחשב האישי הראשון עם תמיכה בסאונד – עד אז, סאונד היה רק במשחקי וידאו, כמו "פונג" ו"ברייקאאוט" של אטארי, אך לא במשחקי מחשב)
ממשק לזוג ידיות משחק (Paddle, מעין ג'ויסטיק "חד־ממדי")
בין 4K ל-48K זיכרון, בלי צורך בכל חומרה נוספת, פרט לשבבי הזיכרון עצמם.
אחת הדרכים בהן ווזניאק הצליח לחסוך חומרה, היא לעשות כמה שיותר בתוכנה.
כך למשל, הבקר של ידית המשחק, במקום ממיר אנלוגי לדיגיטלי (רכיב חומרה יקר יחסית), מומש בעזרת מעגל פשוט ביותר ("מונושוט"), ושגרת תוכנה שמודדת את הזמן שלוקח לקבל להיפרק דרך הפוטנציומטר שבידית המשחק.
תצוגת הצבע נעשית על ניצול תכונת תזמון מסוימת של סטנדרט NTSC, גם זאת במעט מאוד חומרה.
בעזרת שימוש בתוכנה גם ממשק הקלטות דורש מינימום חומרה.
ווזניאק ניצל את העובדה שהמעבד, 6502, ניגש לזיכרון רק פעם בשתי פעימות שעון, כדי לבנות מנגנון פשוט יחסית, שניגש לזיכרון בפעימת השעון ה"פנויה", להפקת אות הווידאו.
באופן זה, המעבד פועל במהירות מלאה, כאילו כל הזיכרון בבעלותו, ובו בזמן, גם הווידאו ניגש לזיכרון באותה מהירות, כשאין התנגשויות, ואף אחד מהם לא מחכה אף פעם לשני.
ווזניאק הצליח להפיק מאותו מעגל שירות נוסף: על ידי פיזור זיכרון הווידאו בצורה מסוימת בזיכרון, אותם מעגלי קריאה מהזיכרון לצורך ההצגה על מסך הווידאו, בפעולתם גם מרעננים את הזיכרון הדינמי של המחשב.
באופן זה נחסך לא רק המעגל נוסף לרענון הזיכרון, אלא גם זמן הגישה לזיכרון שמעגל זה היה צורך.
תכנון החומרה היה גמור, אבל שאר הפרטים, כמו מארז, ספק כוח, תיעוד וכן הלאה, עדיין לא הסתיימו.
ג'ובס לא רצה מארז מתכתי, כמו המחשבים האישיים האחרים, והשקיע חלק מהון החברה בעיצוב וייצור מארז פלסטי.
ג'ובס גם לא היה מרוצה מספק הכוח, ובפרט מהצורך במאוורר.
הוא פנה למי שהיה המנהל שלו באטארי, אל אלקורן, שלימים היה עובד בכיר באפל, בבקשת עזרה.
אלקורן הציע את רוד הולט – מהנדס שעבד באטארי ולא היה מרוצה.
מספר ידידיהם של ווזניאק וג'ובס,
ג'ובס ומרקולה עבדו ביחד על פרסום, יחסי ציבור ובניית המותג, ווזניאק סיים את כתיבת הקוד של המכונה – מפרש בייסיק, תוכנת מוניטור, מכונה וירטואלית שמממשת מעבד של 16 סיביות (על גבי מעבד 8 סיביות), בשם Sweet-16 ועוד.